Jacob Worm Skjelderup

Jacob Worm Skjelderup (født 3. desember 1804 i København, død 2. september 1863 i Christiania) var en norsk regjeringsadvokat og statssekretær.

Skjelderup var sønn av professor Michael Skjelderup og Marthe Catharine Holfeldt. Han tok examen artium i 1821, ble cand. philol. i 1827 og cand. jur. i 1831. Fra samme år var han advokatfullmektig. I 1835 ble han stiftoverrettsprokurator og i 1837 høyesterettsadvokat. I 1839 ble han konstituert regjeringsadvokat og fungerte i denne stillingen til 1859. Fra 1859 til 1863 var han statssekretær.

Skjelderup var svært kunstinteressert og var flere ganger direktør for Christiania Theater.

 Utmerkelser 
Skjelderup ble utnevnt til ridder av St. Olavs Orden i 1855.

Referanser

 Litteratur 
 Den Kongelige norske St. Olavs Orden 1847–1947. Oslo: Grøndahl, 1947. 

 Eksterne lenker 


Kategori:Norske jurister
Kategori:Norske regjeringsadvokater
Kategori:Norske statssekretærer
Kategori:Riddere av St. Olavs Orden